Erna om overvåkningen: - Vi er ikke naive
- Som justisministeren har sagt, så tar myndighetene Aftenpostens oppslag om overvåkning på alvor. Ansvarlige myndigheter følger opp saken, men vi ber om forståelse for at det av sikkerhetsgrunner er begrensninger på hva slags informasjon som kan gis om det konkrete arbeidet mot disse utfordringene. Dette er sensitive spørsmål, men jeg kan forsikre om at vi tar det alvorlig. Hvis det avdekkes at det er begått ulovlig overvåkning, vil dette straffeforfølges, skriver Solberg i en skriftlig kommentar. Hun bekrefter at statsrådene ofte dropper mobiler til viktig informasjon: - Jeg vil også understreke at vi ikke er naive og at vi tar forhåndsregler for å redusere sårbarheten. For eksempel har vi, og har hatt, høy bevissthet knyttet til bruk av mobiltelefoner. Vi har også alternative systemer for utveksling av sensitiv og gradert informasjon.PST-sjef Benedicte Bjørnland er urolig over funnene Aftenposten har gjort: - Aftenpostens undersøkelser gir grunn til bekymring. Men vi avventer NSMs egne undersøkelser før vi trekker konklusjoner, sier Bjørnland til VG. Hun vil likevel ikke si at de nå skal trappe oppp letingen etter slike basestasjoner: - Sånne mobile basestasjoner er vanskelige å avdekke, i hverfall hvis man har håp om ta noen på ferske gjerning. Detr er utstyr som kan være pladsert i en koffert og man kan sitte med den i en bil utenfor en bygning, sier Bjørnland. - Har dere lett etter slike basestasjoner? - Jeg vil ikke si hva vi har gjort i vvårt forebyggende arbeid. Vi har gitt sikkerhetsbriefer til tidligere regjeringer og nåværende regjering om faren ved å prate i mobiltelefon om sensitive saker, sier Bjørnland. I dag har også justisminister Anders Anundsen satt seg inn i overvåkningsskandalen som ble avslørt av Aftenposten: - Vi må gjøre det som er mulig for å finne ut hvem eller hva som står bak, og hva som er det faktiske omfanget, skriver Anundsen i en e-post til VG. Anundsen mener likevel det er et stort behov for å få vite mer. - Omfanget Aftenposten viser til med lokal overvåkning i hovedstaden fremstår som stort og systematisert, men vi må vite mer. Jeg er kjent med at NSM (Nasjonal sikkerhetsmyndighet) allerede har startet dette arbeidet, sier han. Anundsen har ikke vært tilgjengelig for intervju lørdag formiddag, men sendt kommentarer til VG via e-post.Han skriver at regjeringen og sikkerhetstjenestene lenge har visst at myndighetene er sårbare for overvåkning. - Myndighetene har vært, og er klar over at vi er sårbare, og derfor har vi også tatt en del forholdsregler når regjeringsmedlemmene snakker sammen. Da benyttes utstyr som gjør at vi kan snakke om sensitive opplysninger på en trygg måte, skriver Anundsen. Han sikter da trolig til utstyr som gjør det mulig å kommunisere uten mulighet til avlytting eller overvåkning, såkalt kryptert sambandsutstyr.
Statsminister Erna Solberg avviser at norske myndigheter er naive om overvåkning.